stanford-oval/wikipedia huggingface dataset:
Benjamin McKenzie

| Benjamin McKenzie |
| --- | --- |
 Benjamin McKenzie vuonna 2011.
Henkilötiedot
Koko nimi:  Benjamin McKenzie Schenkkan
Syntynyt: 12. syyskuuta 1978 (ikä 46) Austin, Texas, Yhdysvallat
Ammatti:  näyttelijä
Näyttelijä
Aktiivisena:  2000–
Merkittävät roolit:  O.C. 88 minuuttia Batman: Year One Gotham
Aiheesta muualla
Viralliset kotisivut
IMDb 
Elonet
Benjamin McKenzie Schenkkan (s. 12. syyskuuta 1978 Austin, Texas, Yhdysvallat) on yhdysvaltalainen näyttelijä, joka tunnetaan muun muassa rooleistaan Ryan Atwoodina televisiosarjassa O.C. ja James Gordonina televisiosarjassa Gotham.
McKenzie valmistui lukiosta vuonna 1997 ja jatkoi opintojaan Virginian yliopistossa pääaineinaan ulkomaanpolitiikka ja taloustieteet. Yliopistossa hän innostui näyttelemisestä ja esiintyi näytelmissä Measure for Measure ja Zoo Story. Hän muutti ensin New Yorkiin, jossa hän elätti itsensä tarjoilijana sekä näytteli näytelmässä Life is a Dream, mutta muutti jo vuonna 2002 Los Angelesiin. Hän kävi monissa koe-esiintymisissä ja sai lopulta pienen roolin sarjasta Poliisipäällikkö Mannion. McKenzie teki läpimurtonsa saatuaan pääroolin televisiosarjasta O.C., jota esitettiin vuosina 2003–2007.
McKenzie käyttää taiteilijanimeä Benjamin tai Ben McKenzie, koska on halunnut välttää sekaannuksen Benjamin Schenkman -nimiseen näyttelijään.
Filmografia

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2005 | Junebug | Johnny |
| 2007 | 88 minuuttia | Mike Stempt |
| 2008 | Johnny Got His Gun | Joe Bonham |
| 2011 | Batman: Year One | Bruce Wayne / Batman (äänirooli) |
| 2012 | Adventures in the Sin Bin | Michael |
| 2013 | Decoding Annie Parker | Tom |
| 2013 | Goodbye World | Nick Randworth |
| 2013 | The Advocates | Henry Bird |
| 2014 | Some Kind of Beautiful | Brian |
| 2019 | The Report | CIA-upseeri |
| 2019 | Line of Duty | Dean Keller |
| 2022 | I Want You Back | Leightonin isä |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2002 | Poliisipäällikkö Mannion | The District | Tim Ruskin | ”Faith” |
| 2003 | Kunnian miehet | JAG | Spencer | ”Empty Quiver” |
| 2003–2007 | O.C.  | The O.C. | Ryan Atwood | 82 jaksoa |
| 2011 | Scooby-Doo! Mystery Incorporated | Scooby-Doo! Mystery Incorporated | Odnarb (äänirooli) | ”The Wild Brood” |
| 2009–2013 | Southland | Southland | Ben Sherman | 43 jaksoa |
| 2013 | Miesten juttuja | Men at Work | Bryan | ”Tyler the Pioneer” |
| 2014–2019 | Gotham | Gotham | James Gordon | 100 jaksoa |
| 2016 | Gotham Stories | Gotham Stories | James Gordon | 5 jaksoa |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive)
Benjamin McKenzie Internet Movie Databasessa. (englanniksi)
Boris Pistorius

| Boris Pistorius |
| --- | --- |
 Boris Pistorius (2019).
Saksan puolustusministeri
 Scholzin hallitus 19.1.2023–  
Edeltäjä:  Christine Lambrecht
Henkilötiedot
Kansalaisuus:  saksalainen
Tiedot
Puolue:  Saksan sosiaalidemokraattinen puolue
 Nimikirjoitus
Aiheesta muualla
www.boris-pistorius.de
Boris Pistorius on saksalainen sosialidemokraattinen poliitikko. Hän on tammikuusta 2023 alkaen Olaf Scholzin hallituksen puolustusministeri Christine Lambrechtin jälkeen. Ennen valtakunnallisen ministerintehtävän vastaanottamista hän oli Ala-Saksin osavaltion sisäministeri.
Aiheesta muualla

Kuvia tai muita tiedostoja aiheesta Boris Pistorius Wikimedia Commonsissa
Boris Pilnjak

Boris Pilnjak (ven. Бори́с Пильня́к, oik. Boris Andrejevitš Vogau ven. Бори́с Андре́евич Вога́у; 11. lokakuuta (J: 29. syyskuuta) 1894 Možaisk, Venäjä – 21. huhtikuuta 1938 Moskova, Neuvostoliitto) oli venäläinen kirjailija. Hän toimi myös Venäjän kirjailijaliiton puheenjohtajana mutta menetti virkansa ideologisesti arveluttavina pidettyjen kirjoitustensa takia.
Pilnjak käsitteli kommunistisen puolueen toimintatapoja hyvin epäluuloiseen sävyyn, ja hänen kirjansa joutuivat siksi usein ankaran sensuurin kohteeksi. Hän ei kuitenkaan kieltäytynyt taiteellisten kompromissien tekemisestä. Pilnjakin tunnetuimpia teoksia ovat Alaston vuosi, Mahogani ja Volga vpadet v Kaspiskoje more (suom. Volga virtaa Kaspianmereen), jotka käsittelevät vallankumouksen ja sitä seuraavan ajan Venäjää. Hänen tunnettujen töidensä joukkoon lukeutuu myös Okei: Amerikanski roman, joka kertoo hänen vuonna 1931 tekemästään matkasta Yhdysvaltoihin ja esittelee sikäläistä elämänmenoa pitkälti kielteiseen sävyyn.
Boris Pilnjak vieraili Suomessa vuonna 1934 Hella Wuolijoen ja Olavi Paavolaisen kutsumana. Vierailunsa aikana Pilnjak tapasi mm. F. E. Sillanpään tämän kesäasunnossa Saavutuksessa Hämeenkyrössä ja kutsui tämän vastavierailulle Moskovaan, mutta Sillanpään vierailu Neuvostoliitossa ei koskaan toteutunut. Pian Suomen-vierailunsa jälkeen Pilnjak syrjäytettiin Neuvostoliiton kirjailijaliiton johdosta Neuvostoliiton kulttuurielämän "puhdistuksessa" eikä hänen teoksiaan enää julkaistu. Siten myös Pilnjakin suunnitelma julkaista Sillanpään tuotantoa venäjäksi – hän oli erityisen ihastunut Nuorena nukkuneeseen – raukesi.
Aiheesta muualla

Boris Pilnjakin teoksia Gutenberg-projektissa
CHR

CHR, Contemporary Hit Radio tai myös top 40 on musiikkiradioformaatti, joka keskittyy soittamaan ajankohtaisia top 40 -listojen mukaisia hittikappaleita. CHR-radioasemilla ei yleensä soiteta juurikaan vanhoja hittejä, vaan kanavan tarjonta keskittyy uusiin, viimeisen vuoden aikana julkaistuihin kappaleisiin. CHR-asemien kohdeyleisö on nuoret ja nuoret aikuiset (15-30-vuotiaat).
Top 40 -radioformaatin luojana pidetään radioasemayrittäjä Todd Storzia.
Formaatti on tullut 2000-luvulla suosituksi useimmissa länsimaissa.[lähde? ]
Erilaisia CHR-formaatteja

CHR-formaatista on olemassa useita alakategorioita musiikkityylin mukaan jaoteltuna:
CHR-pop tai CHR Mainstream: Soittolistoilla on uutta pop-musiikkia, muttei juuri muita musiikkityylejä.
CHR-rhytmic: Soittolistat painottuvat hip-hop-, rap- ja dance-musiikin suuntaan.
CHR-dance: Soittolistat erikoistuvat dance-musiikin hitteihin, sekä pop-kappaleiden dance-remixeihin.
CHR-espaņol: Yhdysvalloissa suosittu musiikkiradioformaatti, joka erikoistuu espanjankieliseen pop-musiikkiin.
CHR Rock: Soittolistoilla yhdistyvät sekä valtavirran pop-musiikki sekä uudet rock-hittikappaleet.
European Hit Radio tai CHR-local: Euroopan suosituin musiikkiradioformaatti, jonka soittolistoilla korostuvat kotimaiset, paikallisella kielellä esiintyvät esittäjät.
On myös olemassa 1980-luvun musiikkia soittavia CHR-asemia.[lähde? ]
Boris Podoprigora

Eversti Boris Aleksandrovitš Podoprigora (ven. Борис Александрович Подопригора, s. 27. helmikuuta 1955 Leningrad) on Venäjän valtakunnanduuman  neuvonantaja, Konfliktin tutkijoiden liiton puheenjohtaja ja entinen Leningradin sotilaspiirin ulkoisten suhteiden osaston apulaispäällikkö, joka puhuu venäjää, englantia, kiinaa ja daria.
Kadettina Podoprigora haavoittui kahdesti 1976 Podoprigora oli palveli majurina Baikalin takaisessa sotilaspiirissä 1986 ja opiskeli asevoimien kieli-instituutissa islamin asiantuntijaksi ja darin tulkiksi vuoteen 1988. Tätä ennen hän oli idäntuntija ja kiinan kielen tulkki. Valmistuttuaan intensiivikurssilta hänet lähetettiin 40. armeijakuntaan Kandaharin ja Geratin lähelle toimimaan yhteyshenkilönä afgaanieliittiin päin. 1991 Podoprigora palveli Vilnassa ja Riiassa Liettuan ja Latvian itsenäistymisprosessien aikana neuvostoarmeijan yhteiskunnallisella osastolla  myös Sajudikseen liittyen ja suoritti etäopintoina Leningradin yliopiston psykologisen tiedekunnan tutkinnon. Siellä hän tutustui myös tykistöeversti Aslan Mashadoviin.
1993–1994 Podoprigora osallistui Tadžikistanissa käytyihin neuvotteluihin eri ryhmien välillä sisällissodan ehkäisemiseksi. 1996–1998 hän palveli Balkanilla ylläpitäen yhteyksiä yhdysvaltalaisiin joukkoihin näiden esikunnassa.
Hän toimi myös Venäjän federaation yhdistettyjen joukkojen komentajan apulaisena Kaukasuksella Tšetšeniaan liittyen ja on antanut lausuntoja mm. venäläisiä joukkoja koskevista tapahtumista Tšetšeniassa sekä Naton laajentumisesta Baltiaan samoin kuin ilmatilanloukkauksista. Podoprigora antaa usein lausuntoja mm. uutistoimisto Interfaxille.
22. elokuuta 2005 Yleisradion A-studio uutisoi Venäjän valtakunnanduuman neuvonantaja eversti Boris Podoprigoran haastattelun, minkä mukaan Suomessa on politisoitu venäläisten lentokoneiden ilmatilanloukkauksia protestoimalla niistä Viron tapaan samanaikaisesti.
Aiheesta muualla

HS: Russia still sees NATO as threat in Baltic Sea region (Arkistoitu – Internet Archive)
Boris Podoprigodan alkuperäisiä lausuntoja[vanhentunut linkki]
Suomen ilmatilan loukkaukset
Viron ilmatilan loukkaukset 2005
Venäjän ilmavoimien lehdistöpalvelun päällikkö, eversti Aleksandr Drobyševski
Bataan

| Bataan |
| --- | --- |
 Lippu:  Vaakuna
 Bataanin sijainti Filippiineillä
 Koordinaatit: 14°41′N, 120°26′E 
Hallinto:  
 – hallinnon tyyppi:  provinssi
 – hallinnollinen keskus:  Balanga
Pinta-ala:  1 373 km²
Väkiluku (2015):  760 650
 – väestötiheys:  (2018) 587 as./km²
HDI (2012):  0,729
  
Bataan on Filippiinien Keski-Luzonin alueella sijaitseva provinssi. Provinssin hallinnollinen keskus on Balanga. Sen asukasluku oli vuonna 2015 760 650.
Maantiede

Bataanin provinssi käsittää Filippiineihin kuuluvan Luzonin saaren länsiosassa sijaitsevan Bataanin niemimaan. Sen pinta-ala on 1 373 km². Provinssin hallinnollinen keskus on Balanga.
Hallinnollisesti Bataan jaetaan kahteen piiriin, joissa on yksitoista kuntaa ja yksi kaupunki. Kunnat ja Balangan kaupunki sisältävät edelleen 237 barangayta.
Historia

Bataanin alue tunnettiin pitkään vain heikosti. Dominikaanit perustivat Bagacin ja Morongin vuoden 1578 paikkeilla. Provinssin länsiosassa Abucay perustettiin vuonna 1588 ja nykyinen hallinnollinen keskus Balanga vuonna 1714. Bataanin provinssin perusti espanjalainen kenraalikuvernööri Pedro Manuel Arandia vuonna 1754. Kiinalainen merirosvo Limahong hyökkäsi Filippiineille Lusongin kautta vuonna 1574 ja samaan tapaan alueelle iskeneet hollantilaiset toteuttivat Abucayn verilöylyn vuonna 1647.
Bataan tuli erityisen tunnetuksi toisen maailmansodan yhteydessä. Douglas MacArthurin johtamat amerikkalaisjoukot tekivät turhaan vastarintaa hyökkääviä japanilaisia vastaan toisessa maailmansodassa japanilaisten hyökättyä Filippiineille joulukuussa 1941. Huhtikuussa amerikkalaiset oli ajettu Bataaniin, josta he vetäytyivät edelleen Corregidorin saarelle. Amerikkalaiset ja filippiiniläiset sotavangit pakotettiin Bataanin kuolemanmarssille. Japanilaisia komentanut kenraaliluutnantti Homma Masaharu teloitettiin sodan jälkeen.
Talous

Maataloudella on huomattava merkitys Bataanissa. Alueella on suuria plantaaseja ja monet esimerkiksi Manilassa myytävistä hedelmistä on peräisin Bataanista. Plantaaseilla kasvatetaan esimerkiksi mangoa, ananasta, banaania ja kultatähtiomenaa. Provinssin rannikolla harjoitetaan puolestaan kalastusta. Tyypillisimpiin saaliisiin kuuluvat tonnikala, sardiinit ja mustekalat. Hallinnollinen pääkaupunki Balanga on alueen kaupan keskus. Mariveles on alueen teollinen keskus ja tärkeä vientisatama.
Väestö

Bataanin asukasluku oli vuoden 2015 elokuussa 760 650. Vuoden 2018 arvio oli 805 784. Etniseltä taustaltaan paikalliset ovat pääosin tagalogeja.
Bataanin niemimaa ja Marivelesvuori Manilanlahdelta käsin kuvattuna.
Filippiiniläisiä sotilaita Bataanin seudulla toisen maailmansodan aikaan.
Bataan Capitol.
Bjørg Vik

| Bjørg Vik> Henkilötiedot |
| --- | --- |
Syntynyt: 11. syyskuuta 1935 Oslo, Norja
Kuollut: 7. tammikuuta 2018 (82 vuotta)
Kansalaisuus:  norjalainen
Ammatti:  toimittaja, kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Bjørg Vik (11. syyskuuta 1935 Oslo, Norja – 7. tammikuuta 2018) oli norjalainen kirjailija ja näytelmäkirjailija.
Bjørg opiskeli Journalistakademietissa ja työskenteli Porsgrunns Dagbladissa. Hänen esikoisteoksensa on 1963 ilmestynyt novellikokoelma Søndag eftermiddag. Hän oli Norsk Forfattersentrumin ja Pressens Faglige Utvalgin jäsen. 1960- ja 1970-luvulla Vikin teoksissa oli feministinen sävy, ja 1973 hän oli perustamassa aikakauskirja Sireneä.
Vikin teoksia on käännetty yli 30 kielelle, ja hän on ollut kolme kertaa Pohjoismaiden neuvoston kirjallisuuspalkinnon ehdokkaana.
Vikiltä on suomennettu kuunnelma Tyttäret (Døtre, suom. Annika Idström, Yleisradio 1981).
Palkinnot ja tunnustukset

Aschehougprisen 1974
Bokhandlarprisen 1988
Riksmålsforbundets litteraturpris 1972
Kritikerprisen 1979, teoksesta En håndfull lengsel
Cappelenprisen 1982
Dobloug-palkinto 1987
Bokhandlarprisen 1988, teoksesta Store nøkler, små rom
Ibsenprisen 1992, teoksesta Reisen til Venezia
Amalie Skram -palkinto 1996
Teokset

Søndag ettermiddag – novellikokoelma 1963
Nødrop fra en myk sofa – novellikokoelma 1966
Ferie – radioteater 1967
Det grådige hjerte – novellikokoelma 1968
Gråt, elskede mann – romaani 1979
Kvinneakvariet – novellikokoelma 1972
To akter for fem kvinner – näytelmä 1974
Hurra, det ble en pike – näytelmä 1974
Fortellinger om frihet – novellikokoelma 1975
Gutten som sådde tiøringer – lastenkirja 1976
Sorgenfri: fem bilder om kjærlighet – näytelmä 1978
En håndfull lengsel – novellikokoelma 1979
Det trassige håp 1981
Snart er det høst – novellikokoelma 1982
Fribillett til Soria Moria – näytelmä 1984
En gjenglemt petunia – novellikokoelma 1985
Jørgen Bombasta – lastenkirja 1987
Små nøkler, store rom – romaani 1988
Vinterhagen – näytelmä 1990
Poplene på St. Hanshaugen – romaani 1991
Reisen til Venezia – näytelmä 1992
Den lange veien til et annet menneske – novellikokoelma 1993
Elsi Lund – romaani 1994
Gatenes magi – kansankertomuksia 1996
Roser i et sprukket krus – romaani 1998
Alt kvinner tilgir – näytelmä 1999
Salong Saratustra – näytelmä 2001
Forholdene tatt i betraktning – novellikokoelma 2002
Søndag ettermiddag – näytelmä 2003
Sensommer – valikoima novelleja 2005
Aiheesta muualla

Bjørg Vik (Arkistoitu – Internet Archive), Norske Dramatikeres Forbund
Bjørg Vik (Arkistoitu – Internet Archive), Cappelen Forlag
Bjørg Vik (Arkistoitu – Internet Archive), Cappelen Publisher
Bjørg Vik, NRK Forfatter
Bjørg Vik, Dagbladet Forfatter
Bjørg Vik, Aftenposten Alex
Bowler

Bowler voi viitata seuraaviin:
Grant Bowler (s. 1968), näyttelijä.
knalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bowler”, voi hakea sivunnimihaulla, laajalla sivunnimihaulla tai tekstihaulla.
Burundi kesäolympialaisissa 2000

Burundi osallistui Sydneyn kesäolympialaisiin vuonna 2000 kuuden urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi joukkueen ainoa naispuolinen jäsen, eli Diane Nukuri. Burundi ei saavuttanut kisoista mitalia.
Joukkue > Yleisurheilu

Jean-Patrick Nduwimana - Miesten 800 metrin juoksu
Arthémon Hatungimana - Miesten 800 metrin juoksu
Vénuste Niyongabo - Miesten 5 000 metrin juoksu
Aloÿs Nizigama - Miesten 10 000 metrin juoksu
Patrick Ndayisenga - Miesten maraton
Diane Nukuri - Naisten 5 000 metrin juoksu
Bill Bixby

Bill Bixby (vas.) tv-sarjassa Mies Marsista 1965.
Wilfred Bailey "Bill" Bixby (22. tammikuuta 1934 San Francisco – 21. marraskuuta 1993 Century City, Los Angeles) oli yhdysvaltalainen näyttelijä. Hänellä oli lukuisia rooleja, kuten David Bannerin osa 1970–1980-lukujen vaihteen The Incredible Hulk -sarjassa. Bixby sai kolme Emmy-ehdokkuutta ja yhden Daytime Emmy -ehdokkuuden.
Bixby opiskeli City College of San Franciscossa sekä Kalifornian yliopistossa Berkeleyssä ja palveli Yhdysvaltain merijalkaväessä. Hän oli kolmesti naimisissa. Puolisot olivat Brenda Benet 1971–1979, Laura Michaels 1991–1992 ja Judith Kliban 1993. Benet'n kanssa Bixby sai lapsen.
Bixby kuoli sairastettuaan eturauhassyöpää.
Aiheesta muualla

Bill Bixby Internet Movie Databasessa. (englanniksi)
CIA:n pääjohtaja

| Keskustiedustelupalvelun pääjohtaja |
| --- | --- |
 Director of the Central Intelligence Agency
 
 
 Nykyinen William Joseph Burns 23. maaliskuuta 2021 lähtien
Virka-asunto:  George Bush Center for Intelligence, Langley, Virginia
Nimittäjä:  Yhdysvaltain presidentti (senaatin vahvistus)
Perustettu:  21. huhtikuuta 2005
Ensimmäinen:  Porter Goss
Keskustiedustelupalvelun pääjohtaja (engl. Director of the Central Intelligence Agency) on virka, jonka haltija toimii Yhdysvaltain keskustiedustelupalvelun (CIA) johtajana. Helmikuusta 2017 lähtien se on ollut ministerin arvoinen virka. Nimitys vaatii senaatin vahvistuksen. Nykyinen pääjohtaja on William Joseph Burns, joka astui virkaan maaliskuussa 2021.
CIA:n pääjohtaja raportoi kansallisen tiedustustelupalvelun johtajalle.
Ennen vuotta 2005 CIA:tä johti Keskustiedustelun pääjohtaja, joka johti myös United States Intelligence Communityä.
Luettelo CIA:n pääjohtajista

| Pääjohtaja | Pääjohtaja | Virassa | Presidentti |
| --- | --- | --- | --- |
Pääjohtajat vuodesta 2005
|  | Porter Goss | 21. huhtikuuta 2005 – 26. toukokuuta 2006 | George W. Bush |
|  | Michael Hayden | 30. toukokuuta 2006 – 12. helmikuuta 2009 | George W. Bush |
|  | Michael Hayden | 30. toukokuuta 2006 – 12. helmikuuta 2009 | Barack Obama |
|  | Leon Panetta | 13. helmikuuta 2009 – 1. heinäkuuta 2011 | Barack Obama |
|  | Michael Morell vt. | 1. heinäkuuta 2011  – 6. syyskuuta 2011 | Barack Obama |
|  | David Petraeus | 6. syyskuuta 2011 – 9. marraskuuta 2012 | Barack Obama |
|  | Michael Morell vt. | 9. marraskuuta 2012 – 8. maaliskuuta 2013 | Barack Obama |
|  | John Brennan | 8. maaliskuuta 2013 – 20. tammikuuta 2017 | Barack Obama |
|  | Meroe Park vt. | 20. tammikuuta 2017 – 23. tammikuuta 2017 | Donald Trump |
|  | Mike Pompeo | 23. tammikuuta 2017 – 26. huhtikuuta 2018 | Donald Trump |
|  | Gina Haspel | 21. toukokuuta 2018 – 20. tammikuuta 2021 | Donald Trump |
|  | David Cohen vt. | 20. tammikuuta 2021 – 19. maaliskuuta 2021 | Joe Biden |
|  | William Joseph Burns | 23. maaliskuuta 2021 – | Joe Biden |
Botkinin tipat

Botkinin tipat olivat suomalaisissa apteekeissa aikoinaan myyty lääkevalmiste jota käytettiin erityisesti flunssan ja vatsakipujen hoitamiseen. Tipat olivat saaneet nimensä Venäjän keisarien Aleksanteri II:n ja Aleksanteri III:n henkilääkärinä toimineen Sergei Botkinin (1832–1889) mukaan.
Boris Golitsyn

Boris Golitsyn.
Boris Borisovitš Golitsyn (ven. Бори́с Бори́сович Голи́цын; 2. maaliskuuta (J: 18. helmikuuta) 1862 Pietari – 17. toukokuuta (J: 4. toukokuuta) 1916 lähellä Pietaria) oli venäläinen fyysikko ja ruhtinas, joka tunnetaan seismografin kehittäjänä. Hän kuului Golitsynin vanhaan ruhtinassukuun.
Golitsyn kävi alun perin Venäjän merikadettikoulun ja liittyi maan laivastoon, mutta hän jätti aktiivipalveluksen vuonna 1887 ja omistautui tieteelliselle työlle. Hän asui joitain vuosia Strasbourgissa, kunnes hänet nimitettiin vuonna 1891 Moskovan yliopiston dosentiksi ja vuonna 1893 Tarton yliopiston professoriksi. Vuonna 1908 Golitsyn kutsuttiin Pietarin tiedeakatemian jäseneksi, ja vuonna 1913 hänet nimitettiin Pietarin geofyysisen keskusobservatorion johtajaksi. Hänet vihittiin myös Manchesterin yliopiston kunniatohtoriksi vuonna 1910.
Golitsynin varhainen tutkimus keskittyi spektroskopiaan, mutta myöhemmin hän siirtyi seismologian pariin. Hän keksi vuonna 1906 ensimmäisen tehokkaan sähkömagneettisen seismografin, ja kehitteli siitä vuonna 1911 parannetun version, joka käytännössä vastasi nykyäänkin käytössä olevia seismografeja. Golitsyn oli myös ensimmäisiä, jotka ehdottivat räjäytysten käyttöä Maan sisäisten rakenteiden tutkimiseen, ja hän perusti seismisten tutkimusasemien ketjun eri puolille Venäjää. Hänen työnsä toi Venäjän seismologialle kansainvälistä tunnustusta. Vuonna 1911 Golitsynistä tuli kansainvälisen seismologisen yhdistyksen puheenjohtaja.
Aiheesta muualla

Golitsynin seismografin esittely (englanniksi) Musée de Sismologie et Magnétisme Terrestre (Strasbourg)
B-SAT

Broadcasting Satellite System Corporation (B-SAT) on japanilainen tietoliikennesatelliittiyhtiö. Sen pääkonttori on Tokiossa.
Se perustettiin vuonna 13. huhtikuuta 1993. Se perustajiin kuului Hi-Vision broadcasting–yhtiö. Muut osakkaat:
Japan Broadcasting Corp. (NHK), omistaa 49,9%
WOWOW Inc.
Tokyo Broadcasting Systems, Inc.
TV Asahi Corp.
BS Nippon Corp.
BS Fuji, Inc.
Sen satelliittien ohjauskeskus on Kawaguchissa. Yhtiö välittää satelliiteillaan televisio-ohjelmia 12 GHz taajuudella.
Se oli 1990-luvun alussa 19. suurin FSS-satelliittitietoliikenteen operaattori, eli lähinnä puheluiden välittämisen ja TV-ohjelmien jakelun  , joka tieto on vanhentunut. Yhtiö on kuitenkin Japanin merkittävin alalla.
Satelliitit > BSAT-2a

BSAT-2a on Orbital Sciences Corporationin valmistama - se perustuu yhtiön satelliittirunkoon STAR Bus. Se laukaistiin Ariane 5G-raketilla 8. maaliskuuta  2001. BSAT-2a on varasatelliitti BSAT-2c:lle.
Satelliitit > BSAT-2c

BSAT-2c on Orbital Sciences Corporationin valmistama - se perustuu yhtiön satelliittirunkoon STAR Bus. Se laukaistiin Ariane 5-raketilla 6. marraskuuta 2003.
Satelliitit > BSAT-3a

Tämä satelliitti laukaistiin 14. elokuuta 2007 Ariane 5-ECA-raketilla. Sen valmisti Lockheed Martin Commercial Space Systems (A2100A satelliittirunko). Siinä on
12 Ku-kaistan kanavaa.
Aiheesta muualla

Yhtiön sivusto (Arkistoitu – Internet Archive)
Black Rain

| Black Rain Ozzy Osbourne |
| --- | --- | --- |

Studioalbumin tiedot
 Äänitetty : 2006
 Julkaistu: 22. toukokuuta 2007
 Tuottaja(t): Ozzy Osbourne, Kevin Churko
 Tyylilaji: heavy metal
 Kesto: 46.24
 Levy-yhtiö: Sony BMG
Listasijoitukset
  2.   3.[lähde? ]   8.[lähde? ]
Ozzy Osbournen muut julkaisut
| Under Cover 2005 | Black Rain 2007 | Scream 2010 |
Black Rain on Ozzy Osbournen 22. toukokuuta 2007 julkaistu albumi. Albumi on järjestyksessään Osbournen yhdeksäs pitkäsoitto. Albumi nousi Billboardin listalla sijalle kolme ja on myynyt kultaa Yhdysvalloissa. Singlenä julkaistiin kappaleet "Not Going Away", "I Don't Wanna Stop" ja "Black Rain".
Aiemmista albumeista poiketen tyylillisesti albumilla on vaikutteita mm. industrial- ja thrash metal -genreistä. Tämä tulee esille mm. raskaammista kitara-riffeistä, särö-efektin käytöstä laulussa sekä syntetisaattoreiden runsaammasta käytöstä.
Alun perin albumi julkaistiin Yhdysvalloissa erilaisella digipak-kannella. Japanin painos sisälsi kaksi bonus-raitaa ja iTunes-versio sisälsi vielä yhden erillisen bonus-kappaleen. Marraskuussa 2007 julkaistu Tour Edition sisältää kaikki kolme bonus-raitaa sekä kolme live-raitaa.
Kappaleet

Not Going Away – 4.32 (O. Osbourne, Z. Wylde, K. Churko)
I Don't Wanna Stop – 3.59 (O. Osbourne, Z. Wylde, K. Churko)
Black Rain – 4.42 (O. Osbourne, Z. Wylde, K. Churko)
Lay Your World On Me – 4.16 (O. Osbourne, Z. Wylde, K. Churko)
The Almighty Dollar – 6.57 (O. Osbourne, K. Churko)
11 Silver – 3.42 (O. Osbourne, Z. Wylde, K. Churko)
Civilize the Universe – 4.43 (O. Osbourne, Z. Wylde, K. Churko)
Here For You – 4.37 (O. Osbourne, Z. Wylde, K. Churko)
Countdown's Begun – 4.53 (O. Osbourne, Z. Wylde, K. Churko)
Trap Door – 4.03 (O. Osbourne, K. Churko)
Kappaleet > Tour Edition

I Don't Wanna Stop – 3.44 (live)
Not Going Away – 4.36 (live)
Here for You – 5.22 (live)
Nightmare – 4.40 (alun perin Japanin ja iTunes-version bonuskappale, säv. Osbourne, Wylde, Churko)
I Can't Save You – 3.32 (alun perin Japanin bonuskappale, säv. Osbourne, Wylde, Churko)
Love to Hate – 3.57 (alun perin iTunes-version bonuskappale, säv. Osbourne, Wylde, Churko)
Kokoonpano

Ozzy Osbourne – laulu, huuliharppu
Zakk Wylde – kitara, kosketinsoittimet, taustalaulu
Rob "Blasko" Nicholson – basso
Mike Bordin – rummut
Arvostelut

Allmusic:
Dome.fi:
Entertainment Weekly: C+
Imperiumi.net:
Rolling Stone:
Soundi:
V2.fi: